Little ZOO CAFE ตั้งอยู่โครงการสุโขทัยเอฟ 99 (Sukhothai Ave 99) เมืองทองธานี เข้ามาทางที่จะไป ม.สุโขทัยฯ ค่ะ มีที่จอดรถภายในโครงการ ทางร้านจะแสตป์บัตรจอดให้ (ฟรี 2 ชม. ค่ะ) 

บรรยากาศร้าน: ตกแต่งแบบสบายๆ มี 2 ชั้น ด้านหน้าจะมีอ่างล้างมือ และรองเท้าให้เปลี่ยน (รอตรงนี้ซักครู่จะมีพนักงานพาไปที่โต๊ะ) ชั้นล่างจะแบ่งเป็นโซนเคาเตอร์บาร์กับตู้โชว์เค้ก และมีโต๊ะแบบสบายๆ 4-5 ตัว กับโซนชั้นลอยสวยเหมาะกับการมานั่งชิวจิบเครื่องดื่มเย็นๆ มาก ด้านล่างจะเป็นห้องของน้องจิ้งจอกจิ้งจอกทะเลทรายและน้องเมียร์แคท 
ทางร้านจะมี Staff คอยดูแลและจำกัดจำนวนคนเข้าไปในห้องให้รอบละ 4-6 คนค่ะ ชั้นบนจะมีห้องของน้องแร็คคูนกับโต๊ะไว้บริการลูกค้าที่มาเป็นกรุ๊ป

คุณภาพและราคา: ราคาอาหารค่อนข้างสูง น่าจะเป็นเพราะรวมกับค่าดูแลน้องๆ ด้วย รสชาติของอาหารและเครื่องดื่มที่นี่อร่อย คุ้มกับราคาค่ะ

เมนูที่สั่ง: Calamari (215 บาท) ปลาหมึกชุปแป้งทอดทานกับมายองเนส ปลาหมึกทอดสุกกำลังดี แต่แป้งน่าจะกรอบกว่านี้อีกนิดค่ะ

Blue Lemon Soda (125 บาท) ออกหวานอมเปรี้ยวนิดๆ ซ่า ๆ สดชื่นดีค่ะ สีสวยด้วย โอ้ยยยย ฟิน

Forest Waffle (185 บาท) วาฟเฟิลชิ้นหนา กรอบนอก นุ่มใน ราดด้วยเมเปิ้ลไซรัปเสิร์ฟกับไอศครีมและวิปครีม เมนูนี้อร่อยมากค่ะ 

การบริการ: พนักงานน่ารักมากค่ะ เอาใจใส่ลูกค้าดี ยิ้มแย้มแจ่มใส ประทับใจค่ะ